

**Аудандық мәслихаттын 2008 жылғы 24 желтоқсандағы 12 сессиясының "Нұра ауданы аумағында мал бағу мен ұстаудын Қағидасын бекіту туралы" N 156 шешіміне өзгерістер енгізу туралы**

***Күшін жойған***

Қарағанды облысы Нұра аудандық мәслихатының 21 сессиясының 2009 жылғы 25 қарашадағы N 226 шешімі. Қарағанды облысы Нұра ауданының Әділет басқармасында 2009 жылғы 14 желтоқсанда N 8-14-107 тіркелді. Күші жойылды - Қарағанды облысы Нұра аудандық мәслихатының XXXVI сессиясының 2011 жылғы 22 маусымдағы N 350 шешімімен

      Ескерту. Күші жойылды - Қарағанды облысы Нұра аудандық мәслихатының XXXVI сессиясының 2011.06.22 N 350 шешімімен.

      Қазақстан Республикасының "Қазақстан Республикасындағы жергілікті мемлекеттік басқару және өзін-өзі басқару туралы" Заңының 6 бабына, Қазақстан Республикасының "Әкімшілік құқық бұзушылық туралы" Кодексінің 310 бабы негізінде аудандық мәслихат **ШЕШІМ ЕТТІ**:

      1. Аудандық мәслихаттың 2008 жылғы 24 желтоқсандағы 12 сессиясының "Нұра ауданы аумағында мал бағу мен ұстаудын Қағидасын бекіту туралы" N 156 шешіміне (нормативтік-құқықтық актілердің мемлекеттік тіркеу тізіміне N 8-14-90 болып тіркелген, "Нұра" газетінің 2009 жылғы 28 ақпандағы N 9 (5092) санында жарияланған), келесі өзгерістер енгізілсін:

      Аталған шешімнің бекітілген Қағидаларында:

      1. 3 тарау алынып тасталсын;

      2. 12 тармақ келесі редакцияда мазмұндалсын:

      "Мал иелеріне меншік түрлеріне қарамастан қажет:

      1) мал ұстау ветеринарлық-санитарлық нормаларды сақтау;

      2) мал басын бірдейлендіруді қамтамасыз ету, ветеринарлық шараларды өткізуге қажетті жағдай жасау;

      3) мал ауырған және қауіп болған жағдайда ветеринарлық инспекторға хабарлау және маманның келуіне дейін ауру малды бөлек ұстауын қамтамасыз ету;

      4) сатып алынған ауыл шаруашылық жануарды сатып алғаннан бастап байқаудан өткізуді, тіркеуін қамтамасыз ету және ветеринарлық-санитарлық шараларды жоспарлау мақсатында сатып алынған малдың саны және түрі туралы ақпаратты беру;

      5) қоғамдық ұйірге қоспаған малдың иелері Қазақстан Республикасы заңнамасы бойынша жауап береді.".

      2. Осы шешім алғашқы рет ресми жарияланғаннан бастап он күнтізбелік күн өткен соң қолданысқа енгізіледі.

*Сессия төрағасы,*

*аудандық мәслихаттың хатшысы               Е. Туранов*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК